นักลงทุนซื้อสุทธิ Call DW ที่อ้างอิงบนหุ้น TPIPL หนาแน่นวานนี้
นักลงทุนซื้อสุทธิ Call DW ที่อ้างอิงบนหุ้น TPIPL หนาแน่นวานนี้
30 ก.ย. 2558

 บล.แมคควอรี(ประเทศไทย) ระบุว่า นักลงทุนเทรด SET50 DW หนาแน่นกว่า 60.8% เมื่อเทียบกับปริมาณการซื้อขาย DW ทั้งตลาด หลังดัชนี SET50 ผันผวน และสัญญาซื้อขายล่วงหน้า S50Z15 ปิดตลาด -0.02% ระหว่างวันแกว่งตัวแรงในกรอบกว้างกว่า 17 จุดดัชนี โดยขึ้นทำจุดสูงสุดและต่ำสุดที่ 844.70-861.80 จุด ส่งผลให้ราคา SET50 DW ทั้ง Call และ Put ผัวผวนในกรอบกว้างเช่นกัน ยกตัวอย่าง DW28 ที่อ้างอิง SET50 ได้แก่
S5028C1510A -8.3% S5028C1511A -5.3% S5028P1510A +4.2% และ S5028P1510B +5.2% เป็นต้น ทางด้าน DW บนหุ้นรายตัวนักลงทุนให้ความสนใจ DW ที่อ้างอิงบนหุ้น PTT หลังหุ้นอ้างอิงปรับตัวลดลงใกล้จุดต่ำสุดเดิมบริเวณ 240 บาท ปิดตลาด -0.82% โดย DW ที่เกี่ยวข้องเช่น PTT28C1602A -4.9% ด้าน PTT28P1602A ซึ่งเป็น Put DW ให้ผลตอบแทนเป็น +2.2% 
อย่างไรก็ตาม Call DW บนหุ้นขนาดกลางอย่าง SAMART และ CPN ปรับตัวเพิ่มขึ้นสวนตลาดได้อย่างโดดเด่นวานนี้ โดย SAMA28C1601A +14.6% เทียบกับหุ้นอ้างอิงที่ปรับตัวเพิ่มขึ้น 4.0% และ CPN28C1512A +6.1% เทียบกับหุ้นอ้างอิงที่ปรับตัวเพิ่มขึ้น 2.3% ขณะที่ หุ้น CPF ปรับตัวลงแรงกว่า 4.2% ส่งผลให้ Call DW ที่อ้างอิงบนหุ้นดังกล่าวเช่น CPF28C1512A -28.6% และ CPF28C1602A -14.1% เป็นต้น
นักลงทุนซื้อสุทธิหนาแน่นใน DW ที่อ้างอิงบนหุ้น TPIPL รุ่น  TPIP28C1512A จำนวน 25.2 ล้านหน่วย นอกจากนี้นักลงทุนยังสะสม DW ที่อ้างอิงบนหุ้นตัวอื่นๆ และ SET50 DW ด้วย เช่น BANP28C1601A และ S5028P1510B เป็นจำนวน 7.9 ล้านหน่วย และ 4.6 ล้านหน่วยตามลำดับ ทางด้านแรงขายสุทธิ นักลงทุนขายสุทธิหนาแน่นใน DW ที่อ้างอิงบนหุ้น QH IVL และ ADVANC เช่น QH28C1512A 15.8 ล้านหน่วย IVL28C1601A 12.2 ล้านหน่วย และ  ADVA28C1603A 10.8 ล้านหน่วย เป็นต้น
 
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 43,782.24 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 2,458.94 ล้านบาท
คิดเป็น 5.6%
 
ราคาที่เปลี่ยนแปลงไป (%)  ของ DW คำนวณโดยใช้ราคาเสนอซื้อปัจจุบัน (Current Bid Price) ของ DW เปรียบเทียบกับราคาเสนอซื้อสุดท้าย โดยราคาเสนอซื้อสุดท้าย เป็นราคาเสนอซื้อ ณ เวลาประมาณ 30 วินาทีก่อน Call market (16.30 น.) ของวันทำการก่อนหน้า อย่างไรก็ตาม นักลงทุนควรศึกษาตารางราคาของ DW แต่ละรุ่นก่อนการลงทุนเสมอ
 